પાકિસ્તાનની ટીમમાં લઘુમતી દાનિશ કનેરિયા સાથે ભેદભાવ થયો હોવાનુ નિવેદન પાકિસ્તાનના પૂર્વ ક્રિકેટર શોએબ અખતરે આપ્યું હતું. 

શોએબ અખતરે આપેલા નિવેદન પછી દાનિશ કનેરિયાએ ભેદભાવ થયો હોવાની વાતનો સ્વીકાર કર્યો હતો.

એ મુદ્દે વિવાદ થતાં અનેક ક્રિકેટરોએ ટીકા-ટિપ્પણી કરી હતી. શોએબ અખતરે પણ આ મુદ્દે ખુલાસો આપ્યો હતો. 

હવે આ વિવાદમાં દાનિશ કનેરિયાએ પોતાની યૂટ્યૂબ ચેનલના માધ્યમથી સ્પષ્ટ કહ્યું કે ''જો વડા પ્રધાન ઇમરાન ખાન મને મદદ ન કરી શકતા હોય તો આ ભેદભાવ છે. ''

એ વીડિયોમાં કનેરિયાએ કહ્યું કે ''જે લોકોએ મારો સટ્ટેબાજો સાથે પરિચય કરાવ્યો તે લોકો કોણ હતા?''

દાનિશ કનેરિયાએ શું કહ્યું?

''મીડિયામાં ઘણી વાતો આવી રહી છે કે તમે પાકિસ્તાન ક્રિકેટ બોર્ડ પર આરોપ લગાવ્યો. વાત શરૂ થઈ હતી શોએબ અખતરના નિવેદનથી, જેનો મે જવાબ આપ્યો.''

''એના પર સવાલો ઊભા કરાયા કે તમે 10 વર્ષ ભેદભાવ વગર પાકિસ્તાન માટે રમ્યા. મેં સ્પષ્ટ કહ્યું છે કે હું એ તમામ બાબતોની અવગણના કરીને મહેનત કરીને રમતો રહ્યો. મેં મારું રિપ્લેસમૅન્ટ ન આવવા દીધું. મે સ્પષ્ટ કહ્યું કે મને મારા સિનિયરો અને કૅપ્ટને સહયોગ આપ્યો.''

''એ પણ સવાલ ઊભો કરવામાં... બીજા 4000 અક્ષરો માટે લેખ ચાલુ રાખો:
આવ્યો કે ફિક્સિંગનો જે કેસ છે તે ઇંગ્લિશ ક્રિકેટ બોર્ડમાં છે નહીં કે પાકિસ્તાન ક્રિકેટ બોર્ડમાં. મેં એવું પણ સ્પષ્ટ કહ્યું છે કે મે પીસીબી (પાકિસ્તાન ક્રિકેટ બોર્ડ) પર આરોપ નથી મૂક્યો. તેમ છતાં મીડિયામાં ઘણી વાતો આવી રહી છે.''

''જ્યારે ઇંગ્લૅન્ડમાં મારા પર આરોપ લાગ્યો અને પ્રતિબંધ લાદવામાં આવ્યો તો મેં વ્યક્તિગત રીતે આઈસીસીને ઇમેલ મોકલ્યો હતો.''

''આઈસીસીએ મને જવાબમાં કહ્યું કે તમે પાકિસ્તાની ક્રિકેટર છો અને તમારી પાસે પાકિસ્તાન ક્રિકેટ બોર્ડ છે એટલે એ એમની જવાબદારી છે કે તેઓ તમારી તરફથી વાત રજૂ કરે.''

''આઈસીસીએ મને કહ્યું કે અમારી પાસે કોઈ ખેલાડી વ્યક્તિગત રીતે પોતાના કેસની વાત ન કરી શકે.''

''આ મુદ્દે મેં અનેક વિનંતી કરી પણ મને કોઈ જવાબ ન મળ્યો.''

''જ્યારથી પ્રતિબંધ લાગ્યો અને મેં તેનો સ્વીકાર કર્યો ત્યારથી પાકિસ્તાન ક્રિકેટ બોર્ડના અધ્યક્ષ, પૂર્વ પાકિસ્તાની વડા પ્રધાનોને મેં વારંવાર વિનંતી કરી પરંતુ કોઈએ મારા પર ધ્યાન ન આપ્યું. તાજેતરમાં મેં વડા પ્રધાન ઇમરાન ખાનને પણ વિનંતી કરી, અનેક ચેનલો પર જઈને વાત કરી.''

''મને વારંવાર એવો અનુભવ થયો કે મારી સાથે ભેદભાવ કરવામાં આવ્યો. પહેલાં જ્યારે મેં વિનંતી કરી તો મને કહેવામાં આવ્યું કે હું ધાર્મિક કાર્ડ રમી રહ્યો છું.'' 

''હું કોઈ ધાર્મિક કાર્ડ નથી રમી રહ્યો પરંતુ મારી સાથે જે રીત અપનાવવામાં આવી તેનાથી હું સમજું, આ ભેદભાવ નથી તો શું છે? હું હજી પણ વિનંતી કરું છું પરંતુ વારંવાર ધાર્મિક કાર્ડની વાત કરવામાં આવે છે.''

''હું મારો હક માગુ છું. એક પાકિસ્તાનના નાગરિક તરીકે અને એક ક્રિકેટર તરીકે દેશ માટે મેં જે પ્રદર્શન કર્યું છે એના માટે તો મારું સન્માન કરો. મારી પાસે ઘર છે, મારો પરિવાર છે, મારી પાસે રોજગાર નથી, બાળકો છે, એમને સારું ભણતર આપી શકું અને અને ક્રિકેટને મારા અનુભવથી ફરી કંઈ આપી શકું.'' 

''હું વારંવાર ક્રિકેટ બોર્ડ, પાકિસ્તાનના વડા પ્રધાન ઇમરાન ખાન જેઓ પાકિસ્તાન ક્રિકેટ બોર્ડના પેટ્રન ચીફ પણ છે એમને વિનંતી કરું છું. તેઓ જે હોદ્દા પર છે જ્યાંથી તે મને મદદ કરી શકે છે. જો તેઓ પણ મદદ ન કરી શકતા હોય તો આ ભેદભાવ છે.''

બોર્ડને કેમ કરે છે અપીલ?

દાનિશ કનેરિયા

આનાથી અગાઉ એક યૂટ્યૂબ વીડિયોમાં દાનિશ કનેરિયાએ કહ્યું કે, દાનિશ નામ એમના પિતાના એક મિત્ર આપ્યું હતું. એમણે સૌથી પહેલાં એમની લેગ-સ્પિનની પ્રતિભાને ઓળખી હતી.

આ વીડિયોમાં દાનિશ કહે છે કે આ એક ફારસી નામ છે.

તેઓ...